PRIJEDLOG ODLUKE
Na temelju članka 104. Zakona o komunalnom gospodarstvu ("Narodne novine" br. 68/18., 110/18., 32/20. i 145/24.) i članka 32. stavka 1. točke 26. Statuta Grada Vukovara (''Službeni vjesnik'' Grada Vukovara br. 4/09., 7/11., 4/12., 7/13., 7/15., 1/18. i 2/18. – pročišćeni tekst, 7/19. – Odluka Ustavnog suda RH, 3/20., 3/21., 15/22. i 15/25.), Gradsko vijeće Grada Vukovara na ____ sjednici održanoj dana __________ 2026. godine, donijelo je 


ODLUKU O IZMJENAMA I DOPUNAMA ODLUKE O KORIŠTENJU JAVNIH POVRŠINA 

Članak 1.
U Odluci o korištenju javnih površina („Službeni vjesnik“ Grada Vukovara br. 6/20.) u članku 10. iza stavka 1. dodaje se stavak 2. koji glasi: 
„Iznimno od stavka 1. ovoga članka, izvođač radova oslobađa se obveze plaćanja naknade za korištenje javne površine radi postavljanja montažnih objekata za potrebe uređenja gradilišta (građevinske skele, kontejneri i druga oprema), pod uvjetom da je investitor tih radova Grad Vukovar, što se izričito utvrđuje u rješenju odnosno ugovoru.“
Članak 2.
Članak 15. mijenja se i glasi:
„Nakon prikupljanja i otvaranja ponuda po javnom oglasu Upravni odjel iz članka 3. ove Odluke sastavlja zapisnik o provedenom javnom nadmetanju i zapisnik o otvaranju ponuda, te dostavlja prijedlog Gradonačelniku koji će izvršiti odabir, pri čemu se nepotpune, nepravovaljane i neprecizne ponude, kao ni ponude sudionika javnog natječaja koji nisu podmirili sve svoje dospjele financijske obveze prema Gradu Vukovaru i Republici Hrvatskoj, neće razmatrati.“
Članak 3.
U članku 16. stavak 2. mijenja se i glasi:
„U slučaju odustanka najpovoljnijeg ponuditelja, najpovoljnijim ponuditeljem smatra se sljedeći ponuditelj koji je ponudio najvišu cijenu, uz uvjet da prihvati najvišu ponuđenu cijenu prvog ponuditelja i da ispunjava sve druge uvjete natječaja.“

Članak 4.
U članku 20. stavak 1. podstavak 2. iza riječi: „pokretnih reklama“ dodaju se riječi: „i reklamnih panoa“.

Članak 5.
U članku 21. stavak 1. podstavci 2., 4. i 8. brišu se.
Iza stavka 1. dodaje se novi stavak 2. koji glasi: „Pisani zahtjev podnositelja koji ima dospjelih nepodmirenih dugovanja prema Republici Hrvatskoj i Gradu Vukovaru po bilo kojoj osnovi neće se razmatrati.“


Članak 6.
U članku 22. iza stavka 2. dodaje se stavak 3. koji glasi:
„Ako se javna površina daje na korištenje do jednog mjeseca, korisnik je dužan utvrđeni iznos naknade za korištenje javne površine uplatiti u roku od 8 (osam) dana od dana primitka rješenja, a u svim ostalim slučajevima naknada za korištenje javnih površina se plaća do zadnjeg dana u mjesecu za tekući mjesec, sukladno odredbi članka 6. Pravilnika o određivanju naknade za korištenje zemljišta na javnim površinama („Službeni vjesnik“ Grada Vukovara br. 7/20 i 9/22).“
        Članak 7.
Ova Odluka će se objaviti u „Službenom vjesniku“ Grada Vukovara.    

                                                                   Članak 8.
Ova Odluka stupa na snagu osmog dana od dana objave u “Službenom vjesniku” Grada Vukovara. 


REPUBLIKA HRVATSKA

U Vukovaru, ___________ 2026. godine

                                                                      Predsjednik Gradskog vijeća      
           Goran Bendra

